
KATA PENGANTAR 


Bismillahirrahmanirrahim 


Segala puji hanya bagi Allah, Dialah kemuncak bagi 
segala yang dituntut. Selawat dan salam untuk 
Rasulullah, Bagindalah ikutan terbaik bagi segala 
penuntut. 

Alhamdulillah, dengan izin-Nya berjaya juga 
diterbitkan buku ini, yakni terjemahan Taikir al-Talib bi 
Ummahdt al-Matdlib karya Shaikh Ahmad AI-Shazuli Al- 
Azhari. Terjemahan ini diusahakan oleh sahabat saya 
saudara Ahmad Syaibani Ramli dengan judul Peringatan 
Buat Penuntut: Perihal Perkara Utama Yang Dituntut. 
Tahniah saya ucapkan. 

Buku ini membahaskan perkara-perkara dasar yang 
menjadi persoalan dan tuntutan dalam semua bidang 
ilmu. Tuntutan-tuntutan ini bilamana dipenuhi, akan 
menghasilkan jawapan-jawapan yang membawa kepada 
pembentukan disiplin-disiplin ilmu yang pelbagai. 

Ummahatul Matalib, iaitu topik utama buku ini, 
sangat penting untuk difahami oleh mereka yang terlibat 
secara serius dalam bidang ilmu, agar terhasil ilmu yang 
sistematik, tepat serta jelas dari sudut ontologi dan 
epistemologi. 

Ilmu ini sangat berkait rapat dengan ilmu mantik 
(mantiq) dan ilmu maqulat (maqulat). Maka, sudah tentu 
ia dapat meningkatkan kefahaman dalam kedua-dua 
ilmu tersebut, insha-Allah. 

Penerbitan buku ini bertepatan dengan hasrat 
Baytul Hikma yang ingin membawa dan membina ilmu- 
ilmu yang kukuh lagi teguh di alam Nusantara umumnya, 
di Malaysia khususnya, dengan berlandaskan tiga prinsip 
utama iaitu; 

1 . Revelatif 

2 . Rasional 

3 . Empirik 

Semoga usaha-usaha sebegini akan diteruskan oleh 
mereka-mereka yang ahli, demi melahirkan sebuah 
ketamadunan yang berlandaskan ilmu yang benar dan 
amal yang baik, insha-Allah. 


Naseer Sobree 
Pengasas-Pengarah, 
Baytul Hikma 

PEN GHARGAAN 


Bismillahirrahmanirahtm. Alhamdulillahi rabbil ‘alamin. 
Wassalatu wassaldmu ‘ala rasulilldh khdtamil anbiyd ’ wal 
mursalin wa ‘ald dlihi wa sahbihi ajma‘in. Ammd ba‘d,fa 
yaqul faqirilal mawld ‘azza wajalla musta‘inan bihi: 


Ini adalah terjemahan risalah karangan guru saya Syaikh 
Ahmad Al-Syazuli Al-Azhari hafizahullahu taala, guru 
saya di Mesir dalam ilmu-ilmu aqli, yang bertajuk “Taikir 
al-Talib bi Ummahdt al-Matalib”. Risalah ini membincang- 
kan bentuk-bentuk pengetahuan umum yang dituntut 
oleh jiwa manusia sebagai seorang yang berhkir secara 
litrah. 

Dalam kalangan ahli mantik muslimin, 
perbincangan ini diistilahkan sebagai Ummahatul 
Matalib yang boleh diterjemahkan sebagai Tuntutan- 
Tuntutan Utama. Perbahasan tentang Ummahatul 
Matalib boleh dijejaki hingga seawal kurun ke-10 Masihi 
di dalam Al-Ishdrdt wa al-Tanbihat karangan Syaikhur Rais 
Abu Ali Ibnu Sina rahimahullahu taala. 

Karya ini adalah terjemahan pertama saya yang 
diterbitkan untuk bacaan umum. Syaikh Ahmad Al- 
Syazuli meminta saya menterjemah dengan tujuan 
meluaskan manfaatnya kepada pelajar nusantara di bumi 

Mesir. Walaupun saya tahu saya bukanlah orang yang 
layak, namun atas kepercayaaan, amanah dan niat baik 
oleh seorang guru, maka saya terima. Alhamdulillah, 
sekarang ini diterbitkan di Malaysia untuk manfaat yang 
lebih luas lagi inshaAIlah. 

Saya juga ingin menghargai sahabat saya saudara 
Naseer Sobree atas usaha beliau menguruskan kemaskini 
serta penerbitan, dan sahabat saya saudara Amiruddin 
Zainal Abidin yang menyemak terjemahan. Semoga Allah 
taala mengurniakan ganjaran terbaik kepada mereka dan 
menerima usaha saya yang sedikit ini. 

Selamat membaca. 


Ahmad Syaibani bin Ramli 
Kaherah 


30 Ogos 201 6 

IZIN CETAK 


Bismillahirrahmanirrahim 


KEIZINAN MENCETAK KITAB 


Peringatan Buat Penuntut 

PERIHAL PERKARA UTAMA YANG DITUNTUT 


Ini izin daripadaku Ahmad Al-Syazuli Al-Azhari kepada 
Ahmad Syaibani bin Ramli untuk mencetak kitab 
Peringatan Buat Penuntut: Perihal Perkara Utama Yang 
Dituntut. Yang demikian itu dengan syarat tidak terlalu 
ditinggikan harga kitab bagi para penuntut ilmu. 


Ahnmd Al-Syazuli Al-Azhari 

Surat izin cetak yang ditulis oleh Syaikh Ahmad 
Al-Syazuli Al-Azhari 

Adapun kemudian daripada itu, maka 
inilah sebuah risalah kecil yang berharga 
berkenaan satu perkara penting - terkenal 
dan masyhur di kalangan ahli mantiq 
dengan nama “tuntutan-tuntutan utama” 
(ummahat al-matalib) - yang haus jiwa-jiwa 
dan akal-akal untuk mengetahuinya. Demi 
menulis beberapa lembaran ini, Allah 
menjadi saksi bahawa aku menggali di 
celahan kitab-kitab yang besar dan tebal, 
untuk aku susunkan bagimu kalimat- 
kalimat ini. Kitab ini walaupun berupa 
helaian-helaian yang sedikit namun ter- 
kandung faedah-faedah yang besar, dan 
kalimat-kalimatnya walaupun ringkas na- 
mun terkandung manfaat-manfaat yang 
banyak. Aku namakannya “Peringatan Buat 
Penuntut: Perihal Perkara Utama Yang 

Dituntut”. 

- Ahmad Al-Syazuli Al-Azhari 

